點解 tesla 網站唔同國家會顯示唔同續航力既？網站上個數字準唔準？
唔準。唔同國家有唔同既計算標準，其中比較主流既有 nedc（歐洲）、epa（北美）、wltp 等標準。香港公佈既續航力係根據 wltp 所測試。由於測試喺特定條件下進行，以 wltp 為例，會以超高、高、中、低速四個部份進行測試，因此未必能準確反映實際情況。喺香港，因為車輛較常於巿區多燈位路面行駛，對車輛續航力其實大打折扣。  
香港 model 3 standard range plus 官網標示續航力 448km，我曾經喺 k11 musea tesla showroom 聽到一位 tesla sales 聲稱喺香港可以行到大概 300 公里，我真係嚇一跳，然後得啖笑。因為我部 model 3 standard range plus 頂盡 (99% - 1%) 行到 220 公里就要叉電。正常由 90% 行到 20%，我諗只係行到 180 公里左右。
同唔同既車友傾過，大家都一致認為上海廠既出廠 alignment 質素係比較好。不過，油漆質量就比加州工廠差，特別係黑色。